
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 698 


19 Μαΐου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κατανομή εκλογικής χρηματοδότησης για τις εκλογές 


για την ανάδειξη αντιπροσώπων στο Ευρωπαϊκό 

Κοινοβούλιο της 13ης Ιουνίου 1999. 1 

Καθορισμός ποσοστού εκλογικής χρηματοδότησης 
των πολιτικών κομμάτων για τις εκλογές του Ευρω¬ 
παϊκού Κοινοβουλίου της 13ης Ιουνίου 1999. 2 


Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων και 
συνασπισμών κομμάτων, που εκπροσωπούνται στη 
ΒουλήτωνΕλλήνωνήστο Ευρωπαϊκό Κοινοβούλιο 
από τα κρατικά και ιδιωτικά ραδιοτηλεοπτικά μέσα 
στις εκλογές για την ανάδειξη αντιπροσώπων στο 
Ευρωπαϊκό Κοινοβούλιο της 13ης Ιουνίου 1999.... 3 


ΑΠΟΦΑΣΕΙΣ 

Αριθ. 17802 (1) 

Κατανομή εκλογικής χρηματοδότησης για τις εκλογές για 
την ανάδειξη αντιπροσώπων στο Ευρωπαϊκό Κοινο¬ 
βούλιο της 13ης Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 . Τις διατάξεις της παρ 2 του άρθρου 3 του Ν. 
2429/1996 (ΦΕΚ 155 Α') «Χρηματοδότηση των πολιτικών 
κομμάτων - Δημοσιότητα και έλεγχος των οικονομικών και 
πολιτικών κομμάτων και των υποψηφίων βουλευτών - Δή¬ 
λωση περιουσιακής κατάστασης πολιτικών, κρατικών λει¬ 
τουργών και υπαλλήλων, ιδιοκτητών μέσων μαζικής ενη¬ 
μέρωσης και εντύπων και άλλων κατηγοριών προσώπων 
και άλλες διατάξεις». 

2. Τις διατάξεις του Ν. 2362/1995 «περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις» (ΦΕΚ 247/1995). 

3. Την αριθ. 17801/17.5.1999 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών «περί καθορισμού ποσοστού 
εκλογικής χρηματοδότησης των πολιτικών κομμάτων για 
τις Ευρωεκλογές της 13ης Ιουνίου 1999». 


4. Τις αριθ. 2/1994 και 1/1996 αποφάσεις της Ανώτατης 
Εφορευτικής Επιτροπής με τις οποίες ανακηρύχτηκαν οι 
βουλευτές και ευρωβουλευτές στο Εθνικό και το Ευρω¬ 
παϊκό Κοινοβούλιο. 

5. Την ομόφωνη πρόταση της Διακομματικής Επιτροπής 
Εκλογών, όπως διατυπώθηκε στο πρακτικό της συνεδρία¬ 
σης της 12ης Μαΐου 1999, αποφασίζουμε: 

Α' Προσδιορίζουμε τα κόμματα που εμπίπτουν στην πε¬ 
ρίπτωση α' της παραγράφου 2 του άρθρου 3 του Ν 
2429/1996 τα οποία είναι: 

1. ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.Σ0.Κ.) 

2. ΝΕΑ ΔΗΜΟΚΡΑΤΙΑ (Ν.Δ.) 

3. ΠΟΛΙΤΙΚΗ ΑΝΟΕΗ (ΠΟΛ, ΑΝ,} 

4. ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΟΣ (Κ.Κ.Ε.) 

5. ΣΥΝΑΣΠΙΣΜΟΣ ΤΗΣ ΑΡΙΣΤΕΡΑΣ ΚΑΙ ΤΗΣ ΠΡΟΟΔΟΥ 

6. ΔΗΜΟΚΡΑΤΙΚΟ ΚΟΙΝΩΝΙΚΟ ΚΙΝΗΜΑ (ΔΗ.ΚΚΙ.) 

Β' Κατανέμουμε το ποσό της εκλογικής χρηματοδότη¬ 
σής τους για τις εκλογές για την ανάδειξη αντιπροσώπων 
στο Ευρωπαϊκό Κοινοβούλιο της 13ης Ιουνίου 1999 στα 
ανωτέρω δικαιούχο κόμματα ως ακολούθως: 

ΠΑ.ΣΟ.Κ. δραχμές 999.117.876 

Ν.Δ. δραχμές 866.522.613 

ΠΟΛ-ΑΝ δραχμές 229.517.176 

Κ.Κ.Ε. δραχμές 166.793.176 

ΣΥΝ δραχμές 165.790.593 

ΔΗ.ΚΚΙ. δραχμές 122.257.446 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1999 
οι υπουργοί 

ΕΣΩΤΕΡΙΚΟΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-♦ 

Αοίθ. 17801 (21 

Καθορισμός ποσοστού εκλογικής χρηματοδότησης των 
πολιτικών κομμάτων για τις εκλογές του Ευρωπαϊκού 
Κοινοβουλίου της 13ης Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του ν. 









8952 


ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2429/1996 (ΦΕΚ 155 Α') «Χρηματοδότηση των πολιτικών 
κομμάτων - Δημοσιότητα και έλεγχος των οικονομικών 
των πολιτικών κομμάτων και των υποψηφίων βουλευτών - 
Δήλωση περιουσιακής κατάστασης πσλτπκών, κρατικών 
λειτουργών και υπαλλήλων, ιδιοκτητών μέσων μαζικής 
ενημέρωσης και εντύπων και άλλων κατηγοριών προσώ¬ 
πων και άλλες διατάξεις». 

2. Τις διατάξεις του π.δ. 87/1999 (ΦΕΚ 93 Α’) «Ορισμός 
ημέρας διεξαγωγής της ψηφοφορίας και της διάρκειας 
αυτής για την εκλογή ανππρ ο σώπων στη Συνέλευση των 
Ευρωπαϊκών Κοινοτήτων (Ευρωπαϊκό Κοινοβούλιο)». 

3. Την από 12.5.1999 πρόταση της Διακομματικής Επι¬ 
τροπής Εκλογών, αποφασίζουμε: 

Καθορίζουμε σε ποσοστό 0,425%ο των τακπκών εσό¬ 
δων του Κρατικού Προϋπολογισμού, οικονομικού έτους 
1999, την εκλογική χρηματοδότηση που θα χορηγηθεί 
στα δικαιούχο πολιτικά κόμματα, όπως αυτάπεριγράφο- 
νται σπς διατάξεις της παρ. 2 άρθρο 2 του ν. 2429/1996, 
για την ανπμετώπιση μέρους των λειτουργικών και εκλο¬ 
γικών τους δαπανών για τις εκλογές του Ευρωπαϊκού Κοι¬ 
νοβουλίου της 13ης Ιουνίου 1999. 

Από την απόφαση αυτή προκαλείται δαπάνη σε βάρος 
του Κρατικού προϋπολογισμού, ανερχόμενη στο ποσό 
των τεσσάρων δισεκατομμυρίων διακοσίων πενήντα εκα¬ 
τομμυρίων (4.250.000.000) δραχμών και θα βαρύνει τις πι¬ 
στώσεις του προϋπολογισμού του Υπουργείου Εσωτερι¬ 
κών, Δημόσιας Διοίκησης και Αποκέντρωσης και ειδικότε¬ 
ρα τον Κ.Α.Ε. 2595. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Μαΐου 1999 

Ο) ΥΠΟΥΡΓΟΙ 

ΕΣΩΤΕΡΙΚΟΝ, ώΗΜΟΒΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ Υ®ΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

♦ - 

Αριθμ. 17585 (3) 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που εκπροσωπούνται στη Βουλή 
των Ελλήνων ή στο Ευρωπαϊκό Κοινοβούλιο από τα 
κρσπκά και ιδιωτικά ραδιοτηλεοπτικά μέσα σπς εκλο¬ 
γές για την ανάδειξη ανππροσώπων στο Ευρωπαϊκό 
Κοινοβούλιο της 13ης Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α. Τοάρθρο30 παράγραφος5του Ν. 2429/1996. 

β. Τις διατάξεις του Ν. 2328/1995. 

γ. Τη συμβουλευτική γνώμη του Εθνικού Συμβουλίου Ρα¬ 
διοτηλεόρασης όπως αυτή διατυπώθηκε με την από 
14.5.1999 οδηγία του στους ραδιοτηλεοπτικούς σταθμούς. 

δ. Την πρόταση της Διακομματικής Επιτροπής Εκλογών 
που συγκροτήθηκε με την 16974/12.5.1999 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης. 

ε. Τις διατάξεις του άρθρου 29 Α' του Ν. 1558/1985 το 
οποίο προστέθηκε με το άρθρο 27 του Ν. 2081/1992. 


στ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κατά τη διάρκεια της προεκλογικής περ ιόδου των εκλο¬ 
γών για την ανάδειξη ανππροσώπων στο Ευρωπαϊκό Κοι¬ 
νοβούλιο της 13ης Ιουνίου 1999 ισχύουν οι εξής ρυθμί¬ 
σεις, ως προς τους όρους προβολής των πολιτικών κομ¬ 
μάτων, που συμμετέχουν στη Βουλή των Ελλήνων ή στην 
παρούσα σύνθεση του Ευρωπαϊκού Κοινοβουλίου, από 
τους κρατικούς και ιδιωτικούς ραδιοφωνικούς και τηλεο¬ 
πτικούς σταθμούς οι οποίοι λειτουργούν νόμιμα σύμφω¬ 
να με την ισχύουσα ραδιοτηλεοππκή νομοθεσία: 

1. Η «Ελληνική Ραδιοφωνία και Τηλεόραση Α.Ε.» (ΕΡΤ) 
έχει την υποχρέωση να μεταδώσει σε εθνικό τηλεοππκό 
και ραδιοφωνικό δίκτυο μία συνέντευξη διάρκειας εξήντα 
(60) πρώτων λεπτών της ώρας του αρχηγού κάθε πολιτι¬ 
κού κόμματος ή συνασπισμού κομμάτων. 

Η ΕΡΤ υποχρεούται να επιτρέπει την απευθείας αναμε¬ 
τάδοση των συνεντεύξεων και να διαθέσει δωρεάν τις 
σχετικές μαγνητοσκοπήσεις ή μαγνητοφωνήσεις σε οποι- 
ονδήποτειδιωπκό ραδιοφωνικό ή τηλεοππκό σταθμό που 
λειτουργεί νόμιμα και υποβάλλει αντίστοιχο αίτημα. 

2. Η ΕΡΤ έχει επίσης την υποχρέωση να μεταδώσει σε 
εθνικό τηλεοπτικό και ραδιοφωνικό δίκτυο κατά τη με¬ 
σημβρινή ζώνη, μία συνέντευξη Τύπου, με καθέναν από 
τους αρχηγούς των πολιτικών κομμάτων ή συνασπισμών 
κομμάτων, διάρκειας εξήντα (60) πρώτων λεπτών της 
ώρας. 

Τις συνεντεύξεις αι/τές έχουν την υποχρέωση να μετα¬ 
δώσουν είτε απευθείας, είτε μαγνητοσκοπημένες ή μα¬ 
γνητοφωνημένες στο διάστημα από δωδεκάτης μεσημ¬ 
βρινής έως δωδεκάτης νυχτερινής (12.00 - 00.00) της 
ίδιας ημέρας και οι νομίμως λειτουργούντες ιδιωπκοί ρα¬ 
διοφωνικοί και τηλεοπτικοί σταθμοί εθνικής, περιφερεια¬ 
κής και τοπικής εμβέλειας. Το εδάφ. β της παρ, 1 έχει 
εφαρμογή και για τις συνεντεύξεις της παρούσας παρα¬ 
γράφου. 

3. Η ΕΡΤ καθώς και οι νομίμως λειτουργούντες ιδιωτι¬ 
κοί τηλεοπτικοί και ραδιοφωνικοί σταθμοί εθνικής, περι¬ 
φερειακής και τοπικής εμβέλειας έχουν την υποχρέωση 
να οργανώσουν τέσσερις τουλάχιστον αυτοτελείς συζη¬ 
τήσεις στρογγυλής τράπεζας με εκπροσώπους των πολι¬ 
τικών κομμάτων της παρούσας απόφασης. 

4. Η ΕΡΤ έχει την υποχρέωση να καλύψει μία προεκλο¬ 
γική συγκέντρωση καθενός από τα πολιτικά κόμματα ή 
συνασπισμούς κομμάτων την οποία θα επιλέξουν τα ίδια. 
Επίσης, η ΕΡΤ έχει την υποχρέωση να καλύψει μέσω του 
τηλεοπτικού σταθμού «Ελληνική Τηλεόραση - 3» μία προ¬ 
εκλογική συγκέντρωση καθενός από τα πολιτικά κόμματα 
ή συνασπισμούς κομμάτων η οποία θα διοργανωθεί στη 
Θεσσαλονίκη ή σε άλλη πόλη όπου είναι δυνατό να καλυ¬ 
φθεί μέσω των διαθέσιμων τεχνικών μέσων του τηλεοπτι¬ 
κού σταθμού ΕΤ-3. Το εδάφ. βτηςπαρ. 1 εφαρμόζεται και 
στην περίπτωση αυτή. 

5. Η ΕΡΤ και οι νομίμως λειτουργούντες ιδιωτικοί τηλε- 
οππκοί και ραδιοφωνικοί σταθμοί εθνικής, περιφερειακής 
και τοπικής εμβέλειας, έχουν υποχρέωση να διαθέσουν 
δωρεάν ένα δεκάλεπτο την εβδομάδα σε καθένα από τα 
πολιτικά κόμματα και συνασπισμούς κομμάτων για την 
παρουσίαση των προγραμμάτων τους ή όποια άλλη δρα¬ 
στηριότητα επιλεγεί από τα ανπ'στοιχα κόμματα. Δεν επι¬ 
τρέπεται μετακύλιση, ούτε συσσώρευση των δεκάλε¬ 
πτων. Στα δεκάλεπτα που θα μεταδώσει η ΕΡΤ επιτρέπε- 

ται στα πολιτικά κόμματα ή συνασπισμούς κομμάτων να 
μεταδίδουν διαφημιστικά μηνύματα τα οποία δεν μπο¬ 
ρούν να υπερβούν το ένα τρίτο του συνολικά δισπθέμε- 
νου χρόνου. 

6. Οι κρατικοί και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί εθνικής, περιφε¬ 
ρειακής ή τοπικής εμβέλειας, οφείλουν να μεριμνούν, 
ώστε η προβολή, κατά τη διάρκεια των δελτίων ειδήσεων 
ή άλλων ενημερωτικών εκπομπών, συνεντεύξεων σχετικά 
με τις θέσεις και τη δραστηριότητα των πολιτικών κομμά¬ 
των ή συνασπισμών κομμάτων να μην παραβιάζει την αρ¬ 
χή της αναλογικής ισότητας. Η τήρηση της αρχής της 
αναλογικής ισότητας πρέπει να διέπει εν γένει τα δελτία 
ειδήσεων, ώστε να επιτευχθεί η ουσιαστική ενημέρωση 
των πολιτών για τις θέσεις και τις δρ αστηριότητες των πο¬ 
λιτικών κομμάτων. 

7. Οι κρατικοί και οι ιδιωτικοί τηλεοπτικοί σταθμοί εθνι¬ 
κής, περιφερειακής ή τοπικής εμβέλειας οφείλουν να εξα¬ 
σφαλίζουν στο πλαίσιο της αρχής της αναλογικής ισότη¬ 
τας που πρέπει να διέπει τις εκπομπές πολιτικού διαλό¬ 
γου, την ευρύτερη συμμετοχή εκπροσώπων των 
πολπικών κομμάτων, ώστε να επιτυγχάνεται συνολικά η 
πληρέστερη παρουσίαση των θέσεων των πολιτικών κομ¬ 
μάτων ή συνασπισμών κομμάτων. 

8.0 χρόνος που διατίθεται για τη μετάδοση διαφημιστι¬ 
κών μηνυμάτων των πολιτικών κομμάτων, κατά την προε¬ 
κλογική περίοδο για την ανάδειξη εκπροσώπων στο Ευ¬ 
ρωπαϊκό Κοινοβούλιο της 13ης Ιουνίου 1999, εξαιρείται 
από την εφαρμογή των διατάξεων της ισχύουσας ραδιο¬ 
τηλεοπτικής νομοθεσίας που ρυθμίζουν τη διάρκεα μετά¬ 
δοσης διαφημιστικών μηνυμάτων από ραδιοφωνικούς και 
τηλεοπτικούς σταθμούς. 

Για την τιμολόγηση της μετάδοσης των διαφημιστικών 
μηνυμάτωντου προηγούμενου εδαφίου, εφαρμόζονται οι 
τιμοκατάλογοι που ίσχυαν για κάθε ζώνη μετάδοσης την 
τριακοστή πρώτη (31) ημέρα πριν από την προκήρ υξη των 
εκλογών της παρούσας απόφασης, σύμφωνα με τα ορι¬ 
ζόμενα στο άρθρο 12παρ. 2του Ν. 2328/1995, όπως αυ¬ 


τό τροποποιήθηκε με το άρθρο 33 του Ν. 2429/1996. Τι¬ 
μοκατάλογοι που κατατίθενται στις αρμόδιες ΔΟΥ μετά 
την ανωτέρω ημερομηνία δεν επιτρέπεται να περιέχουν 
ρήτρες αναδρομικής ισχύος. 

Απαγορεύεται η καταβολή στους ραδιοφωνικούς και 
τηλεοπτικούς σταθμούς οποιοσδήποτε οικονομικού ή άλ¬ 
λου είδους ανταλλάγματος για τη συμμετοχή εκπροσώ¬ 
πων πολιτικών κομμάτων σε δελτία ειδήσεων ή άλλες εκ¬ 
πομπές των παραγράφων 6 και 7. 

9. Οι κρατικοί και οι νομίμως λειτουργούντες ιδιωτικοί 
ραδιοφωνικοί και τηλεοπτικοί σταθμοί υποχρεοϋνται να 
μην διενεργούν, προβάλλουν, μεταδίδουν ή αναμεταδί¬ 
δουν οποιαδήποτε δημοσκόπηση, πανελλήνιου ή τοπικού 
χαρακτήρα, με οποιοδήποτε τρόπο και αν διενεργείται 
αυτή, σχετικά με τις πολιτικές τάσεις, απόψεις και πρσπ- 
μήσεις της κοινής γνώμης για πολιτικά κόμματα, πολιτι- 
κές θέσεις και πρόσωπα ή άλλα ζητήματα που συνδέονται 
άμεσα με το αντικείμενο των εκλογών της παρούσας από¬ 
φασης, κατά το τελευταίο δεκαπενθήμερο της προεκλο¬ 
γικής περιόδου και έως την ημέρα διεξαγωγής των εκλο¬ 
γών για την ανάδειξη αντιπροσώπων στο Ευρωπαϊκό Κοι¬ 
νοβούλιο της 13* Ιουνίου 1999. Κατά τα λοιπά ισχύουν οι 
ειδικότερες ρυθμίσεις του άρθρου 6 του Ν. 2623/1998. 

10. Το Εθνικό Συμβούλιο Ραδιοτηλεόρασης μεριμνά για 
την τήρηση των υποχρεώσεων που απορρέουν από την 
παρούσα απόφαση. Η μη τήρηση των υποχρεώσεων αυ¬ 
τών αποτελεί παραβίαση της νομοθεσίας που διέπει τη 
λειτουργία των ιδιωτικών ραδιοφωνικών και τηλεοπτικών 
σταθμών, κατά την έννοια των άρθρων 4 και 8 του Ν. 
2328/1995, όπως αυτά ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18Μαΐου 1999 

Οί ΥΠΟΥΡΓΟ! 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΤΥΠΟΥ ΚΑί ΜΕΣΩΝ ΜΑΖΙΚΗΣ 
ΚΑΙ ΑΠΟΚΕΝΤΡΩΣΗΣ ΕΝΗΜΕΡΩΣΗΣ 

ΒΑΣΩ ΠΑΠΑΝΔΡΕΟΥ ΔΗΜΗΤΡΗΣ ΡΕΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: «νννν.θΐ.ςμ 
ΙΝΤΕΡΝΕΤ: ΠοΙ.ογ 
β-ΓΤ»3ΪΙ: ην35 @ ΙιοΙ.ςΐΓ 


1. -------------* 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 6225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βαα Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061)6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡ1ΔΟΣ ΤΉΣ ΚΥΒΕΡΝΗΣΕΩΣ Απ ά 8 σΕ χ[δ ες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού ΚΑΕ. εσόδου υπέρ 

2531 ΤΑΠΕΤ 3512 

Α' (Νόμος Π.Δ., Συμβάσειςκ,λπ.) 

Β" (Υπουργικές αποφάσεις κ,λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κλπ.) 

Αναπτυξιακών Πράξεων (ΤΑΠ.Σ.) 

Ν.Π.Δ Δ. (Διορισμοί κ,λπ. προσωπικού Ν.ΠΔΑ) 

Γ ίαράρτημο (Προκηρύξεις θέσεων ΔΕΠ κ.τλ) 

Δελτίο Βιομηχανικής Ιδιοκτησίας (Δ.Ε.Β1) 

Ανωτάτου Ειδικού Δικαστηρίου (Α.ΕΛ) 

Προκηρύξεων Α. Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3,000 δρχ. 

70.000 - . 3.500 - . 

15.000 ·> . 750 - . 

70.000 » . 3.500 - . 

30.000 » . 1.500 » . 

15.000 - . 750 » . 

5.000 - . 260 - . 

10.000 - . 500 » . 

3.000 - . 150 » . 

10.000 » . 500 - . 

250,000 » . 12.500 · . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε.« Ε.Π.Ε. 

250,000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης {διπλότυπο} το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομυιά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφοντοι συνδρομητές για μυφότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























